Možnosť užívania lieku Macmiror Complex 500 počas gravidity.
Dobrý deň, môžem užívať v  tehotenstve macmiror complex500, keď nemám infekciu, Mám výtok,bez Zapachu,nemám palenie ani svrbenie,no aj tak mi ho gynekolog predpisal a na Letaku je Napisane neuzivat v tehotenstve Dakujem za Odpoved
Dobrý deň,
ďakujeme za Vašu otázku.
Každá vaginálna kapsula lieku Macmiror Complex 500 obsahuje 500 mg nifuratelu a 200 000 IU nystatínu. K dispozícii nie sú žiadne údaje alebo je iba obmedzené množstvo údajov o použití kombinácie nifuratel/nystatín u gravidných žien. V prípade použitia počas gravidity sa má liek používať iba vtedy, pokiaľ to je úplne nevyhnutné a iba pod priamym dohľadom lekára.
V prípade, že je liek indikovaný lekárom, ktorý bol oboznámený o tehotenstve a zvážil pomer prínosu liečby a prípadného rizika, odporúčam riadiť sa jeho pokynmi. V prípade, že máte napriek tomu pochybnosti o vhodnosti nastavenej liečby, je potrebné konzultovať danú situáciu s predpisujúcim lekárom.
Prajem pekný zvyšok dňa.
S pozdravom
PharmDr. Patrícia Čečková